
Nr. 
RAPORT DE SPECIALITATE

la proiectul de hotărâre privind aprobarea Actului Adițional nr.  2 la Contractul de delegare a gestiunii serviciului de salubrizare în comuna Cornetu, județul Ilfov, aprobat prin HCL nr.17 din 24.03.2025
Unul dintre principalele obiective ale unității administrativ-teritoriale îl reprezintă susținerea unui mediu curat, în vederea protejării sănătății cetățenilor, prin asigurarea serviciului de salubrizare la standarde ridicate de calitate. Acest serviciu este de natură să deservească necesitățile fundamentale ale comunității locale, ale instituțiilor publice și ale operatorilor economici.

În prezent, la nivelul comunei Cornetu, județul Ilfov, serviciile de salubrizare sunt asigurate de operatorul ECOMED SALPREST SRL.

Operatorul de salubrizare a transmis adresa nr. 1240 din data de 23.12.2025, înregistrată la Primăria comunei Cornetu sub nr. 19745 din data de 29.12.2025, prin care solicită emiterea unei hotărâri a Consiliului Local al comunei Cornetu privind aprobarea noilor tarife de operare, în conformitate cu prevederile Ordinului președintelui Autorității Naționale de Reglementare pentru Serviciile Comunitare de Utilități Publice (ANRSC) nr. 640/2022, cu modificările și completările ulterioare.

Prestatorul arată faptul că au intervenit modificări ale tarifelor pentru depozitarea deșeurilor reziduale și reciclabile rezultate în urma proceselor de tratare mecano-biologică și sortare, ca urmare a ajustării tarifului de depozitare de către ECOSUD SA, ajustare aprobată prin Hotărârea ADIGIDI nr. 59/31.10.2025.

De asemenea, se menționează faptul că indicele prețurilor de consum total pentru perioada martie – noiembrie 2025 este de 107,22%.

Adresa prin care se solicită aprobarea noilor tarife este însoțită de documente justificative care susțin demersul operatorului.

Compartimentele de specialitate din cadrul Primăriei comunei Cornetu au analizat solicitarea prestatorului, respectiv nivelul tarifelor propuse, atât prin aplicarea indicelui prețurilor de consum total pentru perioada martie – noiembrie 2025, cât și prin raportare la prevederile legale aplicabile, respectiv art. 33 din Normele metodologice aprobate prin Ordinul ANRSC nr. 640/2022, cu modificările și completările ulterioare.

În urma analizei efectuate, s-a constatat că, în mod eronat, în stabilirea tarifelor propuse, pe lângă aplicarea indicelui prețurilor de consum total, a fost inclusă și o cotă de profit de 3%, contrar prevederilor legale. Ca urmare, tarifele au fost recalculate, fiind eliminate elementele neconforme.

Ulterior, a fost transmisă către prestator Adresa nr. 3264 din data de 26.01.2026, prin care au fost comunicate tarifele corectate și s-a adus la cunoștință faptul că acestea vor fi supuse aprobării Consiliului Local al comunei Cornetu în ședința din luna ianuarie 2026, în conformitate cu dispozițiile legale în vigoare.
Tarife aprobate:

1. Utilizatori casnici – deșeuri reziduale
Tariful se modifică de la 18,54 lei/persoană/lună, fără TVA, la 19,66 lei/persoană/lună, fără TVA, defalcat astfel:

· Colectare și transport deșeuri reziduale colectate separat: de la 6,20 lei la 6,64 lei/persoană/lună, fără TVA (ajustat cu IPC 107,22%)

· Tratare mecano-biologică: 6,43 lei/persoană/lună, fără TVA

· Depozitare deșeuri reziduale: de la 3,28 lei la 3,96 lei/persoană/lună, fără TVA conform ajustarii tarifului de depozitare de catre Eco Sud SA, aprobat prin Hotararea ADIGIDI nr.59/31.10.2025

· Contribuție pentru economia circulară: 2,63 lei/persoană/lună, fără TVA

2. Utilizatori casnici – deșeuri reciclabile
Tariful se modifică de la 4,60 lei/persoană/lună la 4,81 lei/persoană/lună, fără TVA, defalcat astfel:

· Colectare și transport separat: de la 2,45 lei la 2,62 lei/persoană/lună, fără TVA TVA (ajustat cu IPC 107,22%)
· Sortare: 1,77 lei/persoană/lună, fără TVA

· Depozitare refuz de sortare: de la 0,21 lei la 0,25 lei/persoană/lună, fără TVA conform ajustarii tarifului de depozitare de catre Eco Sud SA, aprobat prin Hotararea ADIGIDI nr.59/31.10.2025

· Contribuție pentru economia circulară: 0,17 lei/persoană/lună, fără TVA

3. Utilizatori non-casnici – deșeuri reziduale
· Colectare și transport: de la 71,34 lei/mc la 76,49 lei/mc, fără TVA TVA (ajustat cu IPC 107,22%)
· Contribuție pentru economia circulară: 30,24 lei/mc, fără TVA

· Depozitare: de la 37,80 lei/mc la 45,57 lei/mc, fără TVA conform ajustarii tarifului de depozitare de catre Eco Sud SA, aprobat prin Hotararea ADIGIDI nr.59/31.10.2025
· Tratare: 135,62 lei/mc, fără TVA
Total: 287,92 lei/mc, fără TVA
4. Utilizatori non-casnici – deșeuri reciclabile
· Colectare și transport: de la 55,52 lei/mc la 59,52 lei/mc, fără TVA TVA (ajustat cu IPC 107,22%)
· Contribuție pentru economia circulară (refuz sortare): 3,17 lei/mc, fără TVA

· Depozitare refuz sortare: de la 3,95 lei/mc la 4,78 lei/mc, fără TVA conform ajustarii tarifului de depozitare de catre Eco Sud SA, aprobat prin Hotararea ADIGIDI nr.59/31.10.2025
· Sortare: 150,51 lei/mc, fără TVA
Total: 217,98 lei/mc, fără TVA
Având în vedere cele prezentate, se impune aprobarea Actului adițional nr. 2 la Contractul de delegare a gestiunii serviciului de salubrizare în comuna Cornetu, județul Ilfov, în vederea stabilirii și aplicării tarifelor menționate.

În consecință, considerăm legală, necesară și oportună analiza și aprobarea proiectului de hotărâre privind aprobarea Actului Adițional nr. 2 la Contractul de delegare a gestiunii serviciului de salubrizare în comuna Cornetu, județul Ilfov, aprobat prin HCL nr.17 din 24.03.2025, în forma prezentată de către inițiator, viceprimarul comunei Cornetu, județul Ilfov.

